Muldyr

Muldyr er en hybrid (krysning) av en eselhingst og ei hestehoppe.«muldyr», NAOB«What is a mule?», The Donkey Sanctuary. En hybrid etter ei eselhoppe og en hestehingst kalles et mulesel og er mindre vanlig. Hest og esel er forskjellige arter, med ulikt antall kromosomer; av de to mulige hybridene i første generasjons mellom dem, er muldyret lettere å få tak i og mer vanlig enn mulesel, som er avkom av hannhest (hingst) og aseninne (hunnesel).«aseninne», NAOB

Esler har 62 kromosomer og hester har 64. Muldyr har 63 kromosomer og er normalt ikke forplantningsdyktige.«Mules, Mollies and Hinnies», Hybrid EquinesHuang, Jinlong; et al. (16. september 2015): «Donkey genome and insight into the imprinting of fast karyotype evolution, ''Scientific Reports». 5: 14106. Bibcode:2015NatSR...514106H. doi:10.1038/srep14106. PMC 4571621. PMID 26373886. Det er lettere å produsere et muldyr enn et mulesel. Det finnes ingen dokumenterte tilfeller av at mulhingster har forplantet seg; dog skjer det en sjelden gang at en hoppe vil kunne forplante seg med en hest eller et esel. Siden 1527 har det forekommet rundt 60 tilfeller av mulhopper som har forplantet seg.Mules and Hinnes (PDF), The Donkey Sanctury

Muldyr brukes ofte som trekk-, laste- og ridedyr. Muldyr varierer mye i størrelse, fra 50 og opp til 500 kg, og kan være av hvilken som helst farge. De er sterkere og hurtigere enn esler, og er samtidig mer tålmodig og kraftigere enn hester. De kan vanligvis bære cirka 20 prosent av sin egen kroppsvekt. De er mer tålmodige, hardere og har lengre levetid enn hester, og blir oppfattet som mindre gjenstridige og mer intelligente enn esler.Jackson, Louise A. (2004): The Mule Men: A History of Stock Packing in the Sierra Nevada. Missoula, MT: Mountain Press. ISBN 0-87842-499-7; s. 5

Muldyret var tidligere populær arbeidskraft i landbruket, men er nå byttet ut med moderne maskineri i den vestlige verden. Det brukes imidlertid fortsatt i mange utviklingsland, der det utnyttes som plogdyr, pakkdyr og ridedyr. Samtidig er muldyret også populære pakkdyr i fjellregioner i USA, og deres popularitet innen ridning er voksende.

 Referanser 

 Eksterne lenker 


Kategori:Hestefamilien
Kategori:Dyrehybrider